Myndgrunnur Steina pípara heitir : " Kálfar verða alltaf kálfar " . Steini pípari sendir myndskeyti : Samkvæmt þeim heimspekikenningum sem eru undirstaða þess stjórnskipulags sem við búum að eru völdin hjá fólkinu . Við felum þau fulltrúum okkar í kosningum . Við getum ekki farið með þessi völd að neinu viti nema fá réttar upplýsingar . Þess vegna eru fjölmiðlar kallaðir fjórða valdið . Svandís Svavarsdóttir fékk í æsku hugmyndir úr öðru stjórnunarfyrirkomulagi sem faðir hennar nam í Austur-Þýskalandi á sínum tíma . Þar voru fjölmiðlar ekki vel séðir . Menn geta svo sem kallað það dónaskap af minni hálfu að vera að velta henni upp úr þessari sögu . Það væri það , ef verk hennar bentu ekki til þess að eplið félli ekki fjarri eikinni . Hún ætlar ein og sér að gara þá grunn breytingu á heilbrigðiskerfinu að færa allt inn á einn spítala , jafnvel starfsemi sem óhagnaðardrifin félög eins og Krabbameinsfélagið hafa byggt upp með miklum myndarbrag . Á þessum spítala er svo mikið álag að starfsfólk er að brotna undan því . Það er bæði skortur á starfsfólki og húsnæði til að ná að anna daglegum rekstri hvað þá heldur að bregðast við toppum . Svandís segir að þetta lagist svona á næsta aldarfjórðungi eða svo . Það þurfi tíma til að bregðast við . Á sama tíma hefur verið selt húsnæði sem gæti gagnast á meðan . Ég nefni t.d. St. Jóseps spítala . Auðvitað gengur það ekki að leysa ekki bráðan vanda vegna einhvers sem e.t.v. verður eftir 25 ár . Auðvitað gengur það ekki að bæta álagi á Landspítalann með því að taka verkefni af óhagnaðardrifnum félögum sem skiluðu góðu verki bara af því að það passaði ekki við hugmyndafræðina hennar . Auðvitað gengur það ekki að vera svo einstrengingsleg að hafna öllum einkarekstri hvort sem hann er hagkvæmur eða ekki . Hennar hlutverk er að gæta þess að heilbrigðiskerfið sé hagkvæmt og sinni sínu hlutverki án þess að skemma heilsu starfsfólk . Það er líka óásættanlegur dónaskapur við starfsfólkið að hóta því þegar það bendir valdhöfum ( fólkinu ) á vanhæfni hennar .